Sheikh Shariif waxaa uu shirkiisa jaraa’id ku sheegey “ dalallka aan tagney waxay ahaayeen Masar iyo Suudaan, labada dal waxay ka mid yihiin dowlado Afrikaan ah, dadkoodana muslimiin yihiin, islamarkaana si weyn u daneeya arimaha Soomaaliya, inay la socdaan Is-bedalka dhacay aad ayey muhiim u tahay, ujeedada ugu weyn Safarka waxay ahayd in la gaarsiiyo xaalada Soomaaliya iyo dowrka loogaa baahan yahay, waxaana la kulaney Wasiirka Arimaha dibada Masar iyo Xog-hayaha Guud ee Jaamacada Carabta, waxaana u sharaxney dhibaataada dalka ka jirta, halka uu marayo shirkaa dibu-heshiisiinta iyo arimaha gar gaarka, waxaana ku guulaysaney in wadahadaladii Jabuuti ka dhacay ay gacan ka geysanayaan, ayna diyaar u yihiin wax kasta oo suurta gal ah oo arimaha Soomaaliya qayb ka qaadankara, sidoo kale waxaan tagney Suudaan waxaana u sharaxney duruufaha ka jira Soomaaliya iyo dowrka looga baahan yahay aad bayna u soo dhaweeyeen wadahadaladii shirka dibu-heshiisiinta waxayna balan qaadeen inay xoojin doonaan dadaalka dibu-heshiisiinta la wado”
